**Referat fra Bergebyløpsmøte**

Tid: Torsdag 03.05.2018 kl. 18.00

Sted: Varanger Samiske museum, Varangerbotn

* Tilstede: Dag, Helene, Jon, Marianne, Mikal fra styret
* Fra Bergebyløpet: Krister, Roger

1. Bergebyløpet-veien videre

Vi tok runden rundt bordet der alle fikk si noe om hva de tenker om veien videre, og om vi skal fortsatt arrangere Bergebyløpet.

Dag: lite folk, kriseløsninger, lite organisert og lite møter i komiteen. Men ønsker at løpet fortsetter.

Mikal: Vil gjerne være med videre, og villig til å gjøre en jobb for løpet.

Roger: Løpet over fra innovativ fase til forvaltningsfase. Mener selv han er god til å starte løp, ikke forvalte. Ønsker en omorganisering slik at vi ikke får kriseløsninger. Ønsker ikke være en del av komiteen, men jobbe med løpet med oppgaver. Vil bidra på sjekkpunkt Bergeby.

Marianne: Må være mer organisert og mer kontroll på hvem gjør hva og når. Ingen kriseløsninger eller gjøre ting i siste liten. Få kontroll på økonomi. Ikke frislipp på løypekjøring. Ønsker å bidra til løpet, men ikke i komite.

Krister: Ønsker også mer systemer, organisering og bedre forvaltning av løpet. Ønsker ikke å sitte i komite, men jobbe med de tingene man kan bidra med som best.

Jon: Ønsker løp, og ønsker å bidra til at det blir løp

Helene: Er skeptisk til å ha løp hvis mange sier de ikke vil sitte i komite, noen må sitte i komite og ta ansvar. Må være mer styring

1. Evaluering distanser, sjekkpunkter, hviletid mm
   1. Grunnstrukturen beholdes
   2. Hva bør endres:
      1. Må lages evalueringsskjema til evalueringsmøtene, har lite data forutenom fra de som roper høyest…
      2. Vi ønsker et kortere 1.legg (7-8 mil)
      3. Minste antall hunder på 650 er 6 hunder!
      4. Løpsstart 5. februar/7.+ 8. februar. Uke 6
      5. Må bli enige om Nyborg-Bergeby-traseen.

1. Gjennomgang av regnskap 2018 og budsjett 2019

Regnskapet ser overraskende positivt ut med 60000 kr i overskudd. Krister og Roger fakturerer restbeløpene som gjenstår for innkjøpte telt med ovn til sjekkpunkt Bergeby og Masjok. Krister og Roger forvalter teltene videre. Folk som bruker private skutere får ikke dekt for eksempel kollisjonsskade som skjer under løypetråkking. Det er viktig å avklare med alle løypekjørerne før de begynner å kjøre.

1. Gjennomgang av utkast Bergebyløpshåndbok

Mikal, Roger og Marianne har laget et utkast til håndbok som skal gjøre det lettere å jobbe med løpet/organisere det. Håndboka er delt inn i hovedområder (sjekkpunkter, løype, sponsorarbeid, informasjon osv) . Det lages et årshjul ut fra de ulike oppgavene som er beskrevet i håndboka, der *oppgave*, *frist*, *ansvarlig* og *gjennomført* blir notert. Håndboka jobbes det med videre. En håndbok gjør det lettere for noen få personer å delegere ut ansvarsoppgaver til andre. Mikal og Dag vil være de to som neste års Bergebyløpskomite består av. Disse vil utnevne ansvarlige for ulike oppgaver etter hvert.

1. Konklusjon

Hva ble vi egentlig enige om: Vi har lyst, grunnstrukturen beholdes. Hva forandres:

Kortere 1. leg og misnt 6 hunder til mål på 650. Regnskap og budsjett godkjent og håndboka presenteres på 31/5-møtet. Den nye Bergebyløpskomiteen består av Mikal og Dag.

Møtet hevet kl. 20.30.

Referent: Marianne Dahlen (Dag Broch sak 3 og 5)